Document ID: 32014R0278

REGOLAMENT TA’ IMPLIMENTAZZJONI TAL-KUMMISSJONI (UE) Nru 278/2014
tad-19 ta’ Marzu 2014
li jemenda r-Regolament (UE) Nru 185/2010 fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b’mod partikolari l-Artikolu 4(3) tiegħu,
Billi:
(1)
L-esperjenza mill-implimentazzjoni tar-Regolament tal-Kummissjoni (UE) Nru 185/2010 (2) uriet il-ħtieġa li jiġu riveduti l-modalitajiet ta’ implimentazzjoni tal-istandards bażiċi komuni għall-użu ta’ tekniki tal-Individwazzjoni tat-Traċċi Splussivi (ETD).
(2)
Il-miżuri speċifiċi tas-sigurtà tal-avjazzjoni għall-użu tal-ETD għandhom jiġu ċċarati, armonizzati u simplifikati ħalli titjieb iċ-ċarezza legali, issir standardizzazzjoni tal-interpretazzjoni komuni tal-leġiżlazzjoni u tibqa’ tkun żgurata l-aqwa implimentazzjoni tal-istandards bażiċi komuni għas-sigurtà tal-avjazzjoni.
(3)
L-emendi għandhom x’jaqsmu ma’ miżuri li jiddeskrivu l-użu permess tal-ETD fejn jidħol l-iskrinjar ta’ passiġġieri, persuni li mhumiex passiġġieri, bagalji tal-kabina, bagalji tal-istiva, merkanzija, posta, provvisti għal waqt it-titjira u provvisti tal-ajruport u rekwiżiti tekniċi għat-tagħmir ta’ sigurtà tal-ETD.
(4)
Għaldaqstant ir-Regolament (UE) Nru 185/2010 għandu jiġi emendat skont dan.
(5)
Il-miżuri stipulati f’dan ir-Regolament huma skont l-opinjoni tal-Kumitat dwar is-Sigurtà tal-Avjazzjoni Ċivili,
ADOTTAT DAN IR-REGOLAMENT:
Artikolu 1
L-Anness tar-Regolament (UE) Nru 185/2010 hu emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta’ Marzu 2014.

Labels: 7
8
1